CELEX: 32010R0731
Language: hu
Date: 2010-08-11
Title: A Bizottság 731/2010/EU rendelete ( 2010. augusztus 11. ) egyes áruk Kombinált Nómenklatúra szerinti besorolásáról

14.8.2010   
            
            
               HU
            
            
               Az Európai Unió Hivatalos Lapja
            
            
               L 214/2
            
         A BIZOTTSÁG 731/2010/EU RENDELETE
   (2010. augusztus 11.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. augusztus 11-én.
      
         
            a Bizottság részéről, az elnök nevében,
         Štefan FÜLE
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Videó-hang berendezés, a következő főbb alkotóelemekből:
                              
                                          —
                                       
                                       
                                          tíz darab digitális sokoldalú lemez (DVD) típusú videolejátszó készülék,
                                       
                                    
                                          —
                                       
                                       
                                          tíz darab, automatikus adatfeldolgozó gép által létrehozott digitális információ megjelenítésére is alkalmas, mátrixos folyadékkristályos (LCD) technológiájú kivetítő,
                                       
                                    
                                          —
                                       
                                       
                                          tíz darab különálló, önálló tápellátású, saját foglalatában felszerelt hangszóró, és
                                       
                                    
                                          —
                                       
                                       
                                          húsz darab digitális sokoldalú lemez (DVD), amelyeken „modern művészeti” alkotások felvételei találhatók hanggal kísért képek formájában.
                                       
                                    A videolejátszó készülékek, a kivetítők és a hangszórók megjelenését a művész oly módon módosította, hogy – funkciójuk megváltoztatása nélkül – „modern művészeti” alkotást hozott belőlük létre.
                              A berendezést szétszerelt állapotban mutatják be.
                           
                        
               
                  8521 90 00
                  8528 69 10
                  8518 21 00
                  8523 40 51
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8521 és a 8521 90 00, a 8528, a 8528 69 és a 8528 69 10, a 8518 és a 8518 21 00, a 8523, a 8523 40 és a 8523 40 51 KN-kód szövegezése határozza meg.
                  Az áru a 9703 00 00 vtsz. alá szoborként nem sorolható be, mert sem egyetlen alkotóeleme, sem összeszerelt állapotban maga a berendezés nem tekinthető szobornak. Az alkotóelemeket a művész kismértékben módosította, e módosítások következtében azonban ezek az alkotóelemek nem változtak meg oly mértékben, hogy elsődleges funkciójukat tekintve ne tartoznának a XVI. áruosztályba. Az áru „modern művészeti” alkotás jellegét a DVD-n rögzített tartalom és a berendezés alkotórészeinek együttese adja.
                  A videó-hang berendezés a 3. b) általános szabály értelmében sem összetett árunak nem tekinthető, hiszen különálló alkotóelemeket tartalmaz, sem pedig a kiskereskedelmi forgalom számára készletben kiszerelt árunak. Ebből következik, hogy a berendezés alkotóelemeit külön-külön kell besorolni.
                  Ezért a videolejátszó készülékeket a 8521 90 00, a kivetítőket a 8528 69 10, a hangszórókat a 8518 21 00, a DVD-ket pedig a 8523 40 51 KN-kód alá kell besorolni.
               
            
                  
                              2.
                           
                           
                              Hat darab kör keresztmetszetű fénycsőből és hat darab műanyag világítófelszerelésből álló úgynevezett „fényberendezés”.
                              Az árut művész tervezte, és működését a művész utasításai határozzák meg. Képtárban, falra rögzítve tervezik használni.
                              A világítófelszerelések egymástól függetlenek, és függőlegesen lesznek elhelyezve.
                              A felszerelésekbe helyezett csövek felváltva két különböző árnyalatú fehér fényt bocsátanak ki.
                              Az árut szétszerelt állapotban mutatják be.
                           
                        
               
                  9405 10 28
               
               
                  A besorolást a Kombinált Nómenklatúra értelmezésére szolgáló 1., 2. a) és 6. általános szabály, valamint a 9405, a 9405 10 és a 9405 10 28 KN-kód szövegezése határozza meg.
                  Az áru a 9703 00 00 vtsz. alá szoborként nem sorolható be, mert nem a berendezés a „művészeti alkotás”, hanem a berendezés működésének eredménye (a fényhatás).
                  Az áru a 9705 00 00 vtsz. alá nem sorolható be, mert a berendezés nem történeti értékű gyűjteménydarab. Az áru a 9405 vtsz. alá tartozó világítófelszerelések jellemzőivel rendelkezik.
                  Ezért a terméket a 9405 10 28 KN-kód alá, fali világítófelszerelésként kell besorolni.